Invitasjon til Besiktigelsesmannskurs

KNBF har nå ca. 130 Besiktigelsesmenn (B-menn) spredt utover vårt langstrakte land. Men det er plasser hvor vi ikke er dekket og andre plasser hvor vi har behov for flere. KNBFs mål er å ha en B-mann i hver tilsluttet forening. Der vi ikke har foreninger ønsker vi personlige medlemmer velkommen som B-mann.

Kurssted og dato er nå fastsatt og vi har gleden av å invitere deg til Besiktigelsesmannskurs

Lørdag den 29. mars 2014 Kursstart : kl 10.00

Kurssted: Rica Hotel Gardermoen

Vi har tidligere meddelt at kurs ville bli avholdt samtidig som messen «Sjøen for alle». Grunnet kollisjon med andre arrangementer lar dette seg ikke gjøre i år. KNBF har stand på messen som vanlig og ønsker alle som har anledning hjertelig velkommen til stand nr T13 på Telenor Arena 12. – 16. mars.

Det vil i denne omgang ikke bli avholdt noe VHF kurs. Vi kommer tilbake til dette ved en senere anledning.

KNBF dekker kurset, en overnatting og dagpakke søndag. Foreningene dekker vanligvis reise og evt. ekstradøgn for sin B-mann. Personlig medlemmer dekker selv reise og evt. ekstra opphold.

Vedlagt følger kursprogram og påmelding. Vi ber om at påmelding blir utfylt og returnert så snart som mulig og senest innen 14. mars 2014.

Med vennlig hilsen

Kongelig Norsk Båtforbund

Hege Reimertz Lunde

Org.konsulent